ผ่าตัดไส้ติ่งมาได้ประมาณสองสัปดาห์ คันบริเวณรอบ ๆ แผล และแผลที่ผ่ามีก้อนแข็ง ๆ เวลากดลงไปรู้สึกเจ็บ แบบนี้อัตรายไหมคะ
สวัสดีค่ะ หลังการทำการผ่าตัดไส้ติ่ง ทำให้เกิดแผลเปิดบริเวณหน้าท้องขวาล่างนั้น อาจจะทำให้มีอาการเจ็บ ปวด บวม และตึงแผลได้ภายในประมาณ 1-2 สัปดาห์แรก หลังจากนั้นอาการควรจะค่อยๆน้อยลงเรื่อยๆ อาการคันบริเวณรอบแผลนั้น อาจจะเกิดจากแผลที่กำลังตกสะเก็ดได้ ถ้าแผลไม่ได้มีผื่นแดงขึ้นใหม่ น่าจะไม่ใช่ภาวะผิดปกติอะไร ส่วนก้อนที่ยังคลำได้ อาจเป็นก้อนเลือดในชั้นใต้ผิวหนังที่ส่วนใหญ่มักจะสลายไปได้เองค่ะเบื้องต้นแนะนำการไม่ไปบีบหรือคลำบริเวณดังกล่าว ร่วมกับรับประทานยาแก้ปวดตามแพทย์สั่งมาได้หากมีอาการ ใช้น้ำเปล่าสะอาดล้างภายนอกได้ถ้าแผลปิดดีแล้ว และควรกลับไปพบแพทย์ตามนัดหากมีการติดตามอาการหรือการนัดไปตัดไหม